21390 Waterloo Road, Chelsea, MI 48118 (MLS #R218007012) :: The Toth Team
MLS #: R218007012
21390 Waterloo Road Chelsea, MI 48118 JY LEES NOU Elizma Theron gesels oor swangerskap
Hoe berei hy voor vir Eli-zé se koms?
Ek lees soveel moontlik oor alles en nóg. Ek kry sulke oomblikke waar my keel toetrek as ek wonder oor iets, dan gaan lees ek daaroor en dít maak my rustiger. En ek bid baie - oor en vir haar, én vir my en Nico as ouers. Ek weet Hy sal ons help en lei.
Ek het nou die dag by my ooievaarstee ’n pragtige babadogtertjie gesien wat net 2 weke oud is. En toe besef ek skielik weer hoeveel ongelooflike verantwoordelikheid jy as ouer het. Ek het na haar gekyk en net gewonder hoe jy so 'n dingetjie groot kry. Ek bid dat sy gesond is - liggaamlik, emosioneel, geestelik en verstandelik.
Ek dink wat my die bangste maak, is die liefde wat ek klaar vir haar voel en die feit dat ek eintlik geen beheer het nie ... ek kan net bid en vertrou die Here sien my vrese en my drome vir haar. As jy doen wat jy kan, sal die Here doen wat jy nie kan nie.
Ek kan ook nou deesdae myself voel waggel eerder as stap. En ek steun soos ’n ou mens as ek opstaan, maar dan gee sy so 'n paar skoppe en alles is vergete. Ek het van die begin af vir myself gesê: Swangerskap is ’n wonderwerk en nie ’n siekte nie.
Daar is nie iets wat ek dink ek anders sal doen nie. Ek geniet my swangerskap - die goed én sleg.